Rock & Ron

Rock & Ron Ze Esatek! taldearen estudioko bigarren albuma da. 2011ko azaroaren 24ean kaleratu zuten.

Albumak 14 abesti ditu, horietatik 10 berriak direnak. Beste laurak aurretik izan zituzten hainbat eskaera zirela eta grabatuak zituzten: Txori Barrote 25 Urte, Bilboko Txori Barrote konpartsaren 25. urteurrena zela eta; Klik, 2011ko urriaren 2an Azpeitian ospatu zen Kilometroak jaialdirako; Ikasle Eguna 2010, Ikasle Abertzaleak 2010eko azaroaren 6an Amurrion antolaturiko Ikasle Eguna jaialdirako; eta Erregina Remix, Esne Beltzako DJ Zigorrek (DZ) eginiko beraien lehen albumeko Gauaren Erregina abestiaren remix bat.

Diska Usurbilen, Gipuzkoan, grabatu zuten Haritz Harreguyren Hi-Gain estudioetan, 2011ko iraila eta urria bitartean. Ikasle Eguna 2010 abestia 2010eko abuztuan grabatu zuten Elkar estudioetan, eta Klik abestia, 2011ko ekainean Elkar estudioetan ere.

Albumak DVD bat dakar, taldeak 2010. urtearen amaieran Kubatik egin zuen biraren dokumentalarekin, Juantxo Belokik ekoiztua.

Abesti zerrenda

Parte-hartzaileak

Disko osoan 
 Mikel Albisu: ahotsak
 Jabier Rodil: ahotsak
 Iñaki Rodriguez Vierbu: gitarrak
 Julen Valderrama: gitarrak
 Unai Arzelus: baxua
 Unai Frantsesena: bateria, hammonda
 Antton Albizu: tronpeta
 Alexander Arrieta: saxofoia
 Manex Berzosa: tronboia

Diskoaren zati batean 
 Xabier Arakama: trikitia, 8. eta 12. abestietan
 Frank Lopepé: tronboia, 12. abestian
 Juan Antxieta musika eskolako eta Ikasberri ikastolako ikasleak, Pirritx, Porrotx eta Mari Motots, Mikel Labaka eta Mikel Aranburu: ahotsak, 9. abestian

Erreferentziak

Kanpo estekak 

Ze Esatek! taldearen albumak